KBANKชูบริการK-Value Chain Solutionsสนับสนุนบริการด้านอุตสาหกรรมน้ำมันพืช
นายปรีดี ดาวฉาย กรรมการผู้จัดการ ธนาคารกสิกรไทย จำกัด เปิดเผยว่า ธนาคารกสิกรไทยสนับสนุนบริษัท โอลีน จำกัด ผู้ผลิตน้ำมันปาล์มรายใหญ่ของประเทศ สร้างเครือข่ายธุรกิจน้ำมันปาล์มของบริษัท เพื่อช่วยให้การดำเนินธุรกิจมีความสะดวกมากขึ้น ตั้งแต่กระบวนการรับซื้อผลปาล์ม การผลิตน้ำมันปาล์มดิบ น้ำมันพืช จนถึงการจำหน่ายน้ำมันพืชให้ตัวแทนจำหน่าย โดยมีบริการ K-Value Chain Solutions เข้ามาเชื่อมต่อธุรกรรมการเงินตลอดกระบวนการ ทั้งการชำระเงินและสนับสนุนสินเชื่อที่จะทำให้เครือข่ายธุรกิจน้ำมันปาล์มสามารถดำเนินธุรกิจอย่างต่อเนื่อง ด้วยต้นทุนและราคาการซื้อขายที่เหมาะสม
15 พ.ค. 2558

นายปรีดี ดาวฉาย กรรมการผู้จัดการ ธนาคารกสิกรไทย จำกัด เปิดเผยว่า ธนาคารกสิกรไทยสนับสนุนบริษัท โอลีน จำกัด ผู้ผลิตน้ำมันปาล์มรายใหญ่ของประเทศ สร้างเครือข่ายธุรกิจน้ำมันปาล์มของบริษัท เพื่อช่วยให้การดำเนินธุรกิจมีความสะดวกมากขึ้น ตั้งแต่กระบวนการรับซื้อผลปาล์ม การผลิตน้ำมันปาล์มดิบ น้ำมันพืช จนถึงการจำหน่ายน้ำมันพืชให้ตัวแทนจำหน่าย โดยมีบริการ K-Value Chain Solutions เข้ามาเชื่อมต่อธุรกรรมการเงินตลอดกระบวนการ ทั้งการชำระเงินและสนับสนุนสินเชื่อที่จะทำให้เครือข่ายธุรกิจน้ำมันปาล์มสามารถดำเนินธุรกิจอย่างต่อเนื่อง ด้วยต้นทุนและราคาการซื้อขายที่เหมาะสม
สำหรับการสนับสนุนสินเชื่อเพื่อผู้ประกอบการในอุตสาหกรรมปาล์มน้ำมัน ภายใต้โครงการ K-Value Chain Solutions เป็นสินเชื่อสำหรับเครือข่ายธุรกิจ โดยธนาคารจะเข้าไปสนับสนุนด้านสินเชื่อเพื่อเพิ่มสภาพคล่องให้แก่โรงสกัดน้ำมันปาล์ม (Supplier) ซึ่งเป็นผู้ซื้อผลปาล์มจากพ่อค้าและเกษตรกรนำมาผลิตเป็นน้ำมันปาล์มดิบป้อนให้กับโอลีนด้วยการใช้ใบสั่งซื้อกำกับการเบิกใช้วงเงิน (Loan Revolving for Suppliers Financing Against Purchase Order) โดยให้วงเงินสูงสุด 3 เท่าของหลักประกัน อัตราดอกเบี้ยต่ำกว่าลูกค้าทั่วไป โดยจะมีวงหมุนเวียนสำหรับโครงการนี้ประมาณ 300 ล้านบาท
นายปรีดี เปิดเผยว่า ปาล์มนับเป็นพืชเศรษฐกิจที่สำคัญชนิดหนึ่งของไทย การสร้างเครือข่ายธุรกิจน้ำมันปาล์มด้วยการใช้บริการ K-Value Chain Solutions เข้าไปเชื่อมต่อจะช่วยให้การดำเนินธุรกิจมีความต่อเนื่อง ช่วยให้นักธุรกิจมีเงินทุนหมุนเวียนที่เพียงพอด้วยต้นทุนที่ต่ำกว่าเงินกู้ทั่วไป สามารถรับซื้อผลปาล์มได้ในราคาที่เหมาะสม ในขณะที่โรงงานผลิตน้ำมันพืชของโอลีนก็จะมีผลผลิตน้ำมันปาล์มป้อนโรงงานได้อย่างต่อเนื่อง ซึ่งจะช่วยสร้างความมั่นคงให้แก่เครือข่ายธุรกิจน้ำมันปาล์มของโอลีนในระยะยาวได้
ปัจจุบันธนาคารมีลูกค้าที่เป็นเครือข่ายธุรกิจขนาดใหญ่ใช้บริการ 8 กลุ่ม และมีลูกค้าที่อยู่ระหว่างการเจรจาและเป็นกลุ่มเป้าหมายที่จะใช้บริการของธนาคารอีกกว่า 4 กลุ่ม ได้แก่ กลุ่มอุตสาหกรรมอาหารและเครื่องดื่ม กลุ่มวัสดุก่อสร้าง กลุ่มรับเหมาก่อสร้างภาครัฐ กลุ่มยานยนต์และชิ้นส่วน
ด้านนายศุภลักษณ์ อัศวานนท์ กรรมการผู้จัดการใหญ่ บริษัท โอลีน จำกัด เปิดเผยว่า โครงการสินเชื่อเพื่อผู้ประกอบการในอุตสาหกรรมปาล์มน้ำมันจะช่วยให้เพิ่มประสิทธิภาพด้านการบริหารเงินสดและสร้างความมั่นคงด้านการจัดหาแหล่งวัตถุดิบ (น้ำมันปาล์มดิบ) ซึ่งบริษัทมีกำลังผลิตน้ำมันปาล์ม 1,300 ตันต่อวันโดยมีวัตถุประสงค์ในการทำธุรกิจอุตสาหกรรมด้านการผลิตและจัดจำหน่ายผลิตภัณฑ์หลักที่เกี่ยวข้องกับปาล์มทั้งในประเทศและต่างประเทศเพื่อตอบสนองความต้องการของผู้บริโภคทุกกลุ่ม ทั้งในภาคครัวเรือนและในภาคอุตสาหกรรมทั้งทางตรงและทางอ้อม